หุ้นปิดเช้าลบ 2.68 จุด
หุ้นภาคเช้า 23 พ.ย.ปิดลดลง 2.68 จุด ที่ 974.68 จุด ด้วยมูลค่าซื้อขาย 7,707.16 ล้านบาท
30 ต.ค. 2565

หุ้นภาคเช้า 23 พ.ย.ปิดลดลง 2.68 จุด ที่ 974.68 จุด ด้วยมูลค่าซื้อขาย 7,707.16 ล้านบาท




ดัชนีตลาดหลักทรัพย์แห่งประเทศไทย ปิดตลาดภาคเช้าวันที่ 23 พ.ย. ที่ 974.68 จุด ลดลง 2.68 จุด หรือ 0.27% หลังจากแกว่งตัวอยู่ในกรอบแคบๆ ระหว่าง 972.94 - 978.13 จุด ซึ่งส่วนใหญ่จะเป็นการซื้อขายอยู่ในแดนลบ นำโดยหุ้นกลุ่มพลังงาน มูลค่าการซื้อขาย 7,707.16 ล้านบาท 
นายมงคล พ่วงเภตรา นักวิเคราะห์ บริษัทหลักทรัพย์ (บล.) คันทรีกรุ๊ป ประเมินว่า ตลาดจะแกว่งตัวในกรอบแคบๆ ตลอดทั้งวัน เนื่องจากยังไม่มีปัจจัยใหม่ๆ เข้ามากระทบ ขณะที่ปัจจัยลบเดิมๆ นักลงทุนได้รับรู่กันไประดับหนึ่งแล้ว และยังคาดหวังว่า FED จะมีมาตรการกระตุ้นเศรษฐกิจรอบใหม่ออกมาในการประชุมวันที่ 13 ธ.ค. นี้
ด้าน บล.ยูโอบี เคย์เฮียน ระบุว่า การเสนอเครื่องมือในการปล่อยกู้ใหม่ๆ ของ IMF เป็นข่าวบวกเล็กน้อย แต่นักลงทุนยังระมัดระวังในการลงทุน สะท้อนจากการประมูลตั๋วเงินคลังระยะสั้นของสเปนที่มีอัตราผลตอบแทนสูงที่สุดในรอบ 14 ปี
มูลค่าการซื้อขาย 5 อันดับหลักทรัพย์BANPU ปิด 550.00 บาท -6.00 บาท หรือ -1.08%PTTGC  ปิด 63.25 บาท -0.75 บาท หรือ -1.17%TPIPL  ปิด 15.00 บาท +0.40 บาท หรือ +2.74% ADVANC ปิด 144.50 บาท +2.50 บาท หรือ +1.76%KTB  ปิด 14.20 บาท -0.10 บาท หรือ -0.70%